jokes за Изневери
Един женен мъж отивал на работа с градския транспорт. Рейсът бил претъпкан до краен предел! Внезапно някой зад гърба му прошепнал в ухото му:
- Ей, рогоносец!
Нашият човек се обърнал стреснато. Обаче, точно в този момент автобусът пристигнал на спирката и едни пътници слезли, а други се качили. Така, че - не станало ясно кой точно му съобщил неприятната вест.
Вечерта, завалията попитал жена си:
- Криеш ли нещо от мен? Случайно да си имаш любовник?
Тя закършила ръце и почнала с меден глас:
- Божеее, мило! Как може даже да ти хрумне подобна мисъл! Нали знаеш, че си обичкам само теб!
Съпругът обяснил:
- Ами, днес някакъв тип в рейса ме нарече рогоносец!
Благоверната го успокоила:
- Ама, ти - що му се връзваш, бе, мило? Пълно е с всякакви откачалки!
Оня се кротнал, убеден в аргументите на своята половинка.
На другата сутрин, отново се качил в градския транспорт. Естествено, рейсът бил претъпкан на макс!
В един момент, гласът от предишния ден му прошепнал в ухото:
- Ей, рогоносец! Ти си бил голямо плямпало, бе!